CELEX: 22008D0033
Language: da
Date: 2008-03-14 00:00:00
Title: Afgørelse truffet af Det Blandede EØS-udvalg nr. 33/2008 af 14. marts 2008 om ændring af bilag XVIII (Sundhed og sikkerhed på arbejdspladsen, arbejdsret og ligebehandling af mænd og kvinder) til EØS-aftalen

10.7.2008   
            
            
               DA
            
            
               Den Europæiske Unions Tidende
            
            
               L 182/30
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 33/2008
   af 14. marts 2008
   om ændring af bilag XVIII (Sundhed og sikkerhed på arbejdspladsen, arbejdsret og ligebehandling af mænd og kvinder) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XVIII til aftalen blev ændret ved afgørelse truffet af Det Blandede EØS-udvalg nr. 132/2007 af 26. oktober 2007 (1).
            
         
               (2)
            
            
               Europa-Parlamentets og Rådets direktiv 2006/54/EF af 5. juli 2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (omarbejdning) (2) bør indarbejdes i aftalen.
            
         
               (3)
            
            
               Direktiv 2006/54/EF ophæver med virkning fra den 15. august 2009 Rådets direktiv 75/117/EØF (3), 76/207/EØF (4), 86/378/EØF (5) og 97/80/EF (6), der er indarbejdet i aftalen og derfor slettes fra aftalen med virkning fra den 15. august 2009 —
            
         TRUFFET FØLGENDE AFGØRELSE:
   Artikel 1
   I bilag XVIII til aftalen foretages følgende ændringer:
   
               1)
            
            
               Følgende punkt indsættes efter punkt 21a (Rådets direktiv 97/80/EØF):
               
                           »21b.
                        
                        
                           
                              32006 L 0054: Europa-Parlamentets og Rådets direktiv 2006/54/EF af 5. juli 2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (omarbejdning) (EUT L 204 af 26.7.2006, s. 23).«
                           Direktivets bestemmelser gælder i forbindelse med aftalen med følgende tilpasninger:
                           
                                       a)
                                    
                                    
                                       Artikel 3 affattes således:
                                       »For at sikre fuld ligestilling mellem mænd og kvinder i praksis på arbejdsmarkedet er princippet om ligebehandling ikke til hinder for, at de enkelte medlemsstater opretholder eller vedtager foranstaltninger, der tager sigte på at indføre specifikke fordele, der har til formål at gøre det lettere for det underrepræsenterede køn at udøve en erhvervsaktivitet eller at forebygge eller opveje ulemper i den erhvervsmæssige karriere.«
                                    
                                 
                                       b)
                                    
                                    
                                       I artikel 12 indsættes følgende stykke:
                                       »5.   For Island og Norge ændres datoen den 17. maj 1990 i stk. 1, første punktum, til den 1. januar 1994, og for Liechtenstein ændres datoen til den 1. maj 1995.«
                                    
                                 
                                       c)
                                    
                                    
                                       I artikel 19, stk. 4, litra a), erstattes udtrykket »traktatens artikel 141« af »EØS-aftalens artikel 69«.
                                    
                                 
                     
         
               2)
            
            
               Teksten til punkt 17 (Rådets direktiv 75/117/EØF), 18 (Rådets direktiv 76/207/EØF), 20 (Rådets direktiv 86/378/EØF) og 21a (Rådets direktiv 97/80/EØF) udgår med virkning fra den 15. august 2009.
            
         Artikel 2
   Den islandske og den norske udgave af direktiv 2006/54/EF, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 15. marts 2008, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (7).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 14. marts 2008.
      
         
            På vegne af Det Blandede EØS-udvalg
         
         Alan SEATTER
         
         
            Formand
         
      
   
   
      (1)  EUT L 100 af 10.4.2008, s. 1.
   
      (2)  EUT L 204 af 26.7.2006, s. 23.
   
      (3)  EFT L 45 af 19.2.1975, s. 19.
   
      (4)  EFT L 39 af 14.2.1976, s. 40.
   
      (5)  EFT L 225 af 12.8.1986, s. 40.
   
      (6)  EFT L 14 af 20.1.1998, s. 6.
   
      (7)  Forfatningsmæssige krav angivet.